pythainlp/thai_wikipedia_clean_20230101 huggingface dataset:
เกีย ริโอ รุ่นที่ 3 เริ่มผลิตเมื่อปี พ.ศ. 2554 ใช้รหัส UB ยังคงใช้แพลตฟอร์มร่วมกับฮุนได แอคเซนท์ ในบางประเทศจะใช้ชื่อริโอรุ่นนี้ว่า K2 มีตัวถังแฮทช์แบค 3 ประตู ซีดาน 4 ประตู และแฮทช์แบค 5 ประตู มีเครื่องยนต์เบนซิน 1.2 ,1.4 และ 1.6 ลิตร และเครื่องยนต์ดีเซล 1.1 และ 1.4 ลิตร ระบบเกียร์เป็นเกียร์ธรรมดา 6 สปีด และเกียร์อัตโนมัติ 4 และ 6 สปีด ระยะฐานล้อ 2,570 มม. ความยาว 4,046-4,366 มม. ความกว้าง 1,720 มม. ความสูง 1,455 มม. น้ำหนัก 1,093-1,141 กก. มีฐานการประกอบอยู่ที่ประเทศเกาหลีใต้ ,จีน ,เอกวาดอร์ ,อินโดนีเซีย ,ฟิลิปปินส์ ,รัสเซียและไทย
ในประเทศไทย เกีย ริโอ เปิดตัวเมื่อปี พ.ศ. 2555 โดยบริษัท ยนตรกิจ คอร์เปอเรชั่น จำกัด เป็นรถประกอบในประเทศ ใช้เครื่องยนต์ 1.4 ลิตร 4 สูบ 107 แรงม้า DOHC 16 วาล์ว มีตัวถัง 2 แบบคือซีดาน 4 ประตูและแฮทช์แบค 5 ประตู โดยเปิดตัวรุ่นแฮทช์แบค 5 ประตูก่อน รุ่นซีดาน 4 ประตูจึงเปิดตัวตามหลัง โดยรุ่นซีดานนั้นเปิดตัวในปี พ.ศ. 2556 และจากการที่มีเครื่องยนต์ไม่เกิน 1.5 ลิตร และประกอบในประเทศ ทำให้สามารถเข้าร่วมโครงการรถคันแรกของรัฐบาลไทยได้
รุ่นที่ 4 (พ.ศ. 2560-ปัจจุบัน).
เกีย ริโอ รุ่นที่ 4 เริ่มผลิตเมื่อปี พ.ศ. 2560 ใช้รหัส YB
ปลายเดือนกันยายนนี้ เกียเตรียมเปิดตัวรถซับ-คอมแพคท์รุ่นสำคัญ KIA Rio เจนเนอเรชั่นที่ 4 ในงาน 2016 Paris Motor Show โดยมีการเผยภาพสเกทช์ชุดแรกออกมาให้ดูกันก่อน ซึ่งทำให้เราเห็นความเปลี่ยนแปลงจาก รุ่นปรับโฉม ในช่วงกลางปีที่ผ่านมาได้ชัดเจนพอสมควร งานออกแบบหลักๆ เป็นผลงานของทีมออกแบบในเยอรมัน/แคลิฟอร์เนีย และไปสิ้นสุดกระบวนการที่ศูนย์ออกแบบนัมยางในเกาหลีใต้ รุ่นที่จะเผยโฉมในปารีสฯ เป็นรุ่นตัวถังแฮทช์แบค 5 ประตูเหมือนภาพประกอบ จากนั้นเกียน่าเปิดรุ่นตัวถังแฮทช์แบค 3 ประตู และซีดาน 4 ประตูตามออกมาในอนาคต แม้เกียจะมีข่าวออกมาก่อนล่วงหน้าก่อนฮุนได แต่ก็เป็นที่รู้กันว่าแพลทฟอร์มและไลน์อัพรุ่นเครื่องยนต์น่าจะต้องนำมาจาก Hyundai i20 เจนเนอเรชั่นใหม่ ซึ่งมีคิวเปิดตัวในเร็ววันนี้ นั่นทำให้มีการคาดหมายกันว่ารุ่นเครื่องยนต์อาจประกอบด้วย เบนซิน 3 สูบ 1.0 ลิตร เทอร์โบชาร์จ, 1.1, 1.2, 1.4 และ 1.6 แยกเป็นเบนซินและดีเซลคละกันไปเช่นเดียวกับฮุนได โดยยุโรปจะเริ่มจำหน่ายในช่วงปีหน้า Rio นับเป็นหนึ่งในรุ่นรถที่สำคัญของเกีย ปี 2015 ที่ผ่านมายอดจำหน่ายรวมของ Rio ทั่วโลกสูงถึงกว่า 4.7 แสนคัน คู่แข่งในยุโรปมีอาทิ Ford Fiesta, Peugeot 208, Renault Clio หรือ Volkswagen Polo เป็นต้น รายละเอียดเพิ่มเติมโปรดรออัพเดทอีกครั้ง โดยหลังจากการจำหน่ายในตลาดโลก บ้านเราก็น่าจะได้เห็นรุ่นแฮทช์แบค 5 ประตูกันเช่นเคย
รีโอบรังโก
ก็อตซิลล่า (ภาพยนตร์ พ.ศ. 2557)
ก็อดซิลล่า  เป็นภาพยนตร์แนววิทยาศาสตร์สัตว์ประหลาดจากประเทศอเมริกา ในภาพยนตร์ของก็อตซิลลาซีรีส์ และภาพยนตร์ที่สร้างจากภาพยนตร์กับมอนสเตอร์ญี่ปุ่นในชื่อเดียวกัน และเป็นภาคเริ่มต้นใหม่ (Reboot) ของภาพยนตร์แฟรนไชส์​​เรื่องก็อดซิลล่า สร้างโดย วอร์เนอร์บราเธอร์ส และโตโฮ เป็นภาพยนตร์ก็อตซิลล่าเรื่องที่ 2 ที่ถ่ายทำโดยสตูดิโอสัญชาติอเมริกา ต่อจากก็อตซิลล่า อสูรพันธุ์นิวเคลียร์ล้างโลก ในปี ค.ศ. 1998 โดยกำหนดฉายในวันที่ 16 พฤษภาคม ค.ศ. 2014 และตามด้วยเรื่อง ในปี ค.ศ. 2019
ภายหลังจากการทิ้งระเบิดนิวเคลียร์ที่ฮิโรชิม่า และนางาซากิ เมื่อปี ค.ศ. 1945 การทดลองและใช้ระเบิดนิวเคลียร์ของชาติมหาอำนาจก็ยังคงมีอยู่ต่อไปเรื่อย ๆ ในปี ค.ศ. 1954 รัฐบาลสหรัฐอเมริกาได้รับรายงานถึงสิ่งมีชีวิตขนาดใหญ่ที่อาศัยอยู่ใต้ท้องมหาสมุทร จึงตัดสินใจทำลายมันด้วยระเบิดนิวเคลียร์แต่ปกปิดข่าวของมัน ให้กลายเป็นเพียงแค่ว่าเป็นการทดลองระเบิด
ในปี ค.ศ. 1999 ที่ญี่ปุ่น ดร.โจ โบรดี้ ได้ใช้ชีวิตครอบครัวอยู่ที่นั่น โจ และแซนดร้า ภรรยา เป็นนักวิทยาศาสตร์ผู้เชี่ยวชาญด้านฟิสิกส์นิวเคลียร์ วันหนึ่งเมื่อเกิดเหตุสารกัมมันตภาพรังสีในโรงไฟฟ้านิวเคลียร์รั่วไหลจากเหตุแผ่นดินไหวครั้งใหญ่ โจต้องสูญเสียภรรยาไปในเหตุคราวนั้น ซึ่งเขาเชื่อว่า มันไม่ใช่แผ่นดินไหวธรรมดา แต่มีอะไรบางอย่างเคลื่อนไหวอยู่ใต้ดินโดยใช้การส่งเสียงแบบเอคโค่โลเคชั่น และในปีเดียวกัน ดร.เซริซาว่า นักวิทยาศาสตร์หัวหน้าโครงการนิวเคลียร์ลับของญี่ปุ่น ได้รับรายงานเรื่องการขุดพบฟอสซิลของสิ่งมีชีวิตโบราณขนาดใหญ่ในฟิลิปปินส์ เมื่อเขาได้ไปสำรวจก็พบสารกัมมันตภาพรังสีจำนวนมากเช่นเดียวกับที่พบในญี่ปุ่น
15 ปีผ่านไป ฟอร์ด นาวิกโยธินสหรัฐ ลูกชายเพียงคนเดียวของ โจ ที่รอดชีวิตมาจากเหตุคราวนั้น ได้รับโทรศัพท์แจ้งว่า โจ ถูกจับที่ญี่ปุ่นเนื่องจากพยายามบุกเข้าไปในพื้นที่ ๆ เกิดเหตุ ซึ่งปัจจุบันทางรัฐบาลญี่ปุ่นได้ปิดเป็นเมืองร้างไว้ 15 ปีที่ผ่านมา โจยังคงหมกมุ่นและค้นคว้าเกี่ยวกับเหตุการณ์ครั้งนั้นราวกับเป็นคนสติเสีย ในที่สุดทั้งโจและฟอร์ดก็ได้พบกับความจริง เมื่อได้เข้าไปในโครงการลับของรัฐบาล ที่พยายามปลุกไข่ของ มูโต สัตว์ประหลาดยักษ์ยุคก่อนประวัติศาสตร์ที่กินพลังงานนิวเคลียร์เป็นอาหาร เมื่อมูโตฟักเป็นตัว โจได้เสียชีวิตลง แต่มูโตไม่ได้มีเพียงตัวเดียว แต่ยังมีอีกตัวหนึ่งที่เป็นตัวเมีย และทั้งคู่ก็ส่งเสียงร้องหากัน โดยมี โกจิร่า หรือ ก็อตซิลลา สัตว์ประหลาดยักษ์ตัวเดียวกันกับที่รัฐบาลสหรัฐได้ยิงระเบิดนิวเคลียร์ใส่เมื่อปี ค.ศ. 1954 ดร.เซริซาว่า เชื่อว่ามันออกตามหาและล่ามูโตทั้งคู่ เพื่อควบคุมสมดุลของธรรมชาติ
ภาพยนตร์ร่วมผลิตโดย Legendary Pictures และ Warner Bros. Pictures มีงบประมาณ 160 ล้านดอลลาร์สหรัฐ ที่ได้รับการสนับสนุนทางการเงิน 75% โดย Legendary และ 25 % โดย Warner Bros. เป็นภาพยนตร์แรกที่คุณสมบัติก๊อดซิลล่าแบบใหม่นับตั้งแต่ภาค Godzilla Raids Again ในปี 1959
ก็อตซิลลา 3 มิติ.
ในเดือนสิงหาคม ค.ศ. 2004 Yoshimitsu Banno ผู้ที่เคยกำกับภาพยนตร์ภาค "ก็อตซิลล่าผจญฮีโดร่า (Godzilla vs. Hedorah)" ในปี ค.ศ. 1971 ประกาศว่าเขาได้มีหลักประกันลิขสิทธิ์จากโตโฮ เพื่อให้ "ก็อตซิลลา" ภาพยนตร์สั้น IMAX 3D ที่ Advanced Audiovisual Productions (AAP) บริษัทผลิตของเขา ภาพยนตร์เรื่องนี้เป็นเรื่องไม่แน่นอนในชื่อ "Godzilla 3D to the Max" และจะเป็นการสร้างใหม่ของเรื่องราว "Godzilla vs. Hedorah" ในปี ค.ศ. 2005 นักถ่ายทำภาพยนตร์ชาวอเมริกัน ปีเตอร์ แอนเดอร์สัน ได้ถูกบันทึกอยู่ในโครงการให้เป็นนักถ่ายทำภาพยนตร์ ,หัวหน้าผลภาพเอฟเฟ็ค และโปรดิวเซอร์ร่วม ในปี ค.ศ. 2007 โปรดิวเซอร์ชาวอเมริกันไบรอัน โรเจอร์ส ที่จะลงนามในโครงการหลังจากที่แอนเดอร์สันแนะนำให้เขารู้จักกับ Okuhira และ Banno ในปี ค.ศ. 2007 แอนเดอร์สัน ยังผ่าน เคอร์เนอร์ ออฟติคัล แล้วก็มาอยู่ในคณะกรรมการในการพัฒนาเทคโนโลยี และการผลิตภาพยนตร์ 3 มิติ และด้วยการสนับสนุนของเคอร์เนอร์ ในฤดูใบไม้ร่วงปี ค.ศ. 2007 ทีมงานได้พบกับโตโฮในโตเกียวที่พวกเขาพบอีกครั้งในการเจรจาต่อรองใบอนุญาตของพวกเขากับช่วยให้การเปิดตัวสารคดีความยาว 3 มิติ การผลิตละคร
ในปี ค.ศ. 2008 เคอร์เนอร์ กำลังเผชิญปัญหาทางการเงินที่ขู่ว่าจะยกเลิกการผลิต โรเจอร์ส, แอนเดอร์สัน และจากนั้นผู้อำนวยการนำเสนอ คีธ แจ๊กเก็ต ได้พบกับ Legendary Pictures ที่จะได้รับการสนับสนุนของพวกเขาในการแสดงภาพยนตร์ 3 มิติ ในปี ค.ศ. 2009 เป็นแสงไฟสีเขียวจาก Legendary ที่จะไปสู่การผลิต จากทีมงานฝ่ายผลิต AAP Banno และ Okuhira จะยังคงอยู่ในโครงการเป็นผู้ผลิต ,ผู้บริหาร และโรเจอร์สเป็นผู้ผลิต ในเดือนพฤศจิกายน ค.ศ. 2013 Banno กล่าวว่าเขายังคงวางแผนที่จะทำให้เป็นภาคต่อ "Godzilla vs. Hedorah"
การออกแบบสิ่งมีชีวิต.
ในการสัมภาษณ์ในปี ค.ศ. 2013 การ์ตูนเอ็ดเวิร์ดกล่าวถึงการออกแบบสิ่งมีชีวิตก็อตซิลลา เขาและกลุ่มการออกแบบที่ดูแลการออกแบบก็อตซิลล่าก่อนหน้านี้ทั้งหมด เพื่อแรงบันดาลใจ เอ็ดเวิร์ด ได้ให้ความเห็นว่า "วิธีที่ผมพยายามที่จะดูว่ามันเป็นจินตนาการก็อตซิลล่าเป็นสิ่งมีชีวิตจริงและใครบางคนจากโตโฮ เห็นเขาในทศวรรษที่ 1950 และวิ่งกลับไปที่สตูดิโอสร้างภาพยนตร์เกี่ยวกับสิ่งมีชีวิตและได้รับการพยายามที่ดีที่สุดที่จะจำได้และวาดมัน และในภาพยนตร์ของเรื่องนี้คุณจะได้รับที่จะเห็นเขาจริง"
มีกำหนดออกฉายในโรงภาพยนตร์ทั่วโลกในระบบ 2 มิติ ,3 มิติ และไอแมกซ์ 3 มิติ ที่กำลังเริ่มต้นในวันที่ 14 พฤษภาคม ค.ศ. 2014 กับการเปิดตัวในทวีปอเมริกาเหนือในวันที่ 16 พฤษภาคม และมีกำหนดจะออกฉายในประเทศญี่ปุ่นเมื่อวันที่ 25 กรกฎาคม ค.ศ. 2014 ส่วนวันที่ออกฉายสำหรับประเทศจีนยังไม่ได้รับการประกาศแต่ใดๆ ในสหรัฐอเมริกาภาพยนตร์ได้รับจัดอันดับ PG-13 ด้วยความระมัดระวังสำหรับ "ลำดับที่รุนแรงของการทำลาย ,ทำร้ายร่างกาย และสิ่งมีชีวิตที่ใช้ความรุนแรง"
ที่สุด ก็อตซิลล่าทำรายได้ไปทั้งหมด $529,1ล้านเหรียญ จากการฉายทั่วโลก นับเป็นภาพยนตร์ที่ทำรายได้มากที่สุดเป็นอันดับ 10 ในปี ค.ศ. 2014
รัฐติเอร์ราเดลฟูเอโก
ติเอร์ราเดลฟูเอโก  หรือชื่อทางการคือ รัฐติเอร์ราเดลฟูเอโก แอนตาร์กติกา และหมู่เกาะในมหาสมุทรแอตแลนติกใต้  เป็นรัฐในประเทศอาร์เจนตินา ที่แยกออกจากแผ่นดินใหญ่ของอาร์เจนตินา ข้ามช่องแคบมาเจลลัน เมืองหลวงชื่อ อูซัวยา
เดิมทีรัฐนี้มีชนพื้นเมืองอาศัยมาก่อน มากกว่า 12,000 ปีก่อน ถูกค้นพบโดยชาวยุโรปในปี ค.ศ. 1520 โดยเฟอร์ดินานด์ มาเจลลัน อย่างไรก็ตามชนพื้นเมืองยังคงปกครองดินแดนดังกล่าวจนถูกพิชิตในคริสต์ทศวรรษ 1870 จนเป็นผลให้ก่อตั้งดินแดนในปี ค.ศ. 1885 ต่อมาชาวยุโรปได้อพยพมาอยู่อาศัยในช่วงตื่นทอง จนก่อตั้งให้เป็นสถานะรัฐสุดท้ายของอาร์เจนตินา ในปี ค.ศ. 1990
Godzilla (2014 film)
ศัลย์ อิทธิสุขนันท์
ศัลย์ อิทธิสุขนันท์ เกิดเมื่อวันที่ 2 พฤษภาคม พ.ศ. 2517 เป็นพิธีกรชาวไทย
เอิร์ธ ศึกษาที่โรงเรียนเทพศิรินทร์รุ่น 31-34(106) เคยทำหน้าที่ลีดเดอร์อยู่พักหนึ่ง ปัจจุบันสำเร็จการศึกษาระดับปริญญาตรี ที่ คณะพาณิชยศาสตร์และการบัญชี มหาวิทยาลัยธรรมศาสตร์ รวมถึงสำเร็จการศึกษาระดับปริญญาโท บริหารธุรกิจมหาบัณฑิต(MBA) คณะพาณิชยศาสตร์และการบัญชี จุฬาลงกรณ์มหาวิทยาลัย
มีชื่อเสียงจากการเป็นวีเจของ แชนแนลวี และ เป็นพิธีกรรายการเกมจารชน จากนั้นก็ทำหน้าที่เป็นพิธีกรรายการอื่นๆ ทั้ง ศุกร์กันเถอะเรา, แฟนตาซีมีหาง, เกมแก้จน และรายการอื่นๆ
ปัจจุบัน เป็นผู้บริหารธุรกิจร้าน “Chan” หรือ “ชั้นขนมหวาน” ซึ่งร่วมหุ้นกับเพื่อน ๆ ที่ชอบทานขนมหวานไทย ๆ เหมือนกัน
อูซัวยา
อูซัวยา  เป็นเมืองหลวงของรัฐติเอร์ราเดลฟูเอโก ประเทศอาร์เจนตินา เป็นที่รู้จักในฐานะเมืองที่อยู่ใต้สุดของโลก อูซัวยาตั้งอยู่บนชายฝั่งทางทิศใต้ของเกาะติเอร์ราเดลฟูเอโก มี 1 เทศบาล มีพื้นที่ 9,390 ตร.กม. (3,625 ตร.ไมล์)
อูซัวเอีย
Tierra del Fuego Province (Argentina)
ฟิลิปเป คูตินโญ
นาฏศิลป์ในประเทศกัมพูชา
นาฏศิลป์ในประเทศกัมพูชา หรือ "โรบัม" (
กูกูตา
กูกูตา  หรือชื่อเต็ม ซานโฮเซเดกูกูตา  เป็นเมืองในประเทศโคลอมเบีย ตั้งอยู่ทางตะวันออกเฉียงเหนือของประเทศ ใกล้เขตแดนประเทศเวเนซุเอลา เป็นเมืองการค้าสำคัญ ถือเป็นเขตปกครองพิเศษ เมืองตั้งอยู่ในเขตชายแดนระหว่างประเทศที่คึกคักที่สุดในอเมริกาใต้ มีถนนเชื่อมต่อกับกรุงโบโกตา กรุงการากัส และเมืองการ์ตาเฮนา มีท่าอากาศยานนานาชาติกามิโล ดาซา
จากการสำรวจประชากรในปี ค.ศ. 2018 มีประชากรราว 777,106 คน มีประชากรมากเป็นอันดับ 6 ของประเทศ
วงซิมโฟนี
รวมพันธุ์นักสู้พิทักษ์จักรวาล
รวมพันธุ์นักสู้พิทักษ์จักรวาล  เป็นภาพยนตร์ซูเปอร์ฮีโร่สร้างตามทีมซูเปอร์ฮีโร่ของหนังสือการ์ตูนมาร์เวลคอมิกส์ ผลิตโดย มาร์เวล สตูดิโอส์ และจำหน่ายโดย วอลต์ดิสนีย์สตูดิโอส์โมชันพิกเชอส์ เป็นภาพยนตร์ลำดับที่สิบในจักรวาลภาพยนตร์มาร์เวล ภาพยนตร์กำกับโดยเจมส์ กันน์ ซึ่งเป็นผู้เขียนบทร่วมกับนิโคล เพิร์ลแมน นำแสดงโดยคริส แพร็ตต์ โซอี ซัลดานา เดฟ บอทิสตา วิน ดีเซล แบรดลีย์ คูเปอร์ ลี เพซ ไมเคิล รุกเกอร์ คาเรน กิลแลน ไจมอน ฮอนซู จอห์น ซี. เรลลี เกลนน์ โคลส และเบนีเซียว เดล โตโร ในภาพยนตร์"รวมพันธุ์นักสู้พิทักษ์จักรวาล" ปีเตอร์ ควิลล์รวมตัวกับพันธมิตรต่างดาวที่กำลังหลบหนีหลังจากขโมยวัตถุทรงพลังมา
รวมพันธุ์นักสู้พิทักษ์จักรวาล ออกฉายรอบปฐมทัศน์โลกเมื่อวันที่ 21 กรกฎาคม 2557 ณ ดอลบีเธียเตอร์ ฮอลลีวูด ต่อมาได้เริ่มฉายเป็นการทั่วไปในวันที่ 31 เดือนและปีเดียวกัน ในอังกฤษและอีกหลายประเทศรวมทั้งประเทศไทย วันต่อมาได้เริ่มออกฉายในสหรัฐอเมริกา โดยทำรายได้เปิดตัวช่วงสุดสัปดาห์เดือนสิงหาคมสูงสุด ด้วยรายได้ 94 ล้านดอลลาร์สหรัฐ
Guardians of the Galaxy (film)
กลุ่มภาษาฟินโน-ยูกริก
กลุ่มภาษาฟินโน-ยูกริก  เป็นกลุ่มของภาษาที่อยู่ในตระกูลภาษายูรัล ประกอบด้วยภาษาเอสโตเนีย ภาษาฟินแลนด์ ภาษาฮังการี และภาษาที่เกี่ยวข้อง แบ่งเป็นกลุ่มย่อยคือกลุ่มภาษาฟินโน-เปอร์มิกและกลุ่มภาษายูกริก
คำว่าฟินโน-ยูกริกยังเป็นที่โต้แย้ง โดยนักภาษาศาสตร์เชิงประวัติศาสตร์เห็นว่ากลุ่มภาษาฟินโน-เปอร์มิกมีความห่างไกลจากกลุ่มภาษายูกริก เช่นเดียวกับที่แตกต่างจากกลุ่มภาษาซาโมเยดิกในไซบีเรีย ซึ่งในอดีตเคยคาดการณ์ว่ากลุ่มภาษาซาโมเยดิกได้แยกตัวออกไปก่อนด้วยการถูกกีดขวางทางภูมิศาสตร์ แล้วจึงแตกออกเป็นกลุ่มภาษาฟินโน-เปอร์มิกและกลุ่มภาษายูกริกในภายหลัง แต่ไม่มีหลักฐานทางภาษาศาสตร์สนับสนุน
ด้วยข้อเท็จจริงที่ว่ากลุ่มภาษาฟินโน-ยูกริกต่างจากภาษาอื่นในยุโรปเพราะไม่ได้เป็นส่วนหนึ่งของตระกูลภาษาอินโด-ยูโรเปียน จึงเป็นเหตุผลแรก ๆ ที่รวมภาษาเหล่านี้เข้าด้วยกันเป็นกลุ่มภาษาฟินโน-ยูกริก
ภาษาดั้งเดิมของกลุ่มภาษาฟินโน-ยูกริกคือภาษาฟินโน-ยูกริกดั้งเดิมซึ่งเป็นบรรพบุรุษของกลุ่มภาษาบอลติก-ฟิน เช่น ภาษาฟินแลนด์ ภาษาเอสโตเนีย ภาษากลุ่มยูกริก เช่น ภาษาฮังการี และภาษากลุ่มยูรัลอื่น ๆ ยกเว้นกลุ่มภาษาซาโมเยดิก บรรพบุรุษของภาษานี้คือภาษายูรัลดั้งเดิม ซึ่งได้แยกออกเป็นภาษาฟินโน-ยูกริกดั้งเดิม และภาษาซาโมเยดิกดั้งเดิม
กลุ่มชนที่พูดภาษาในตระกูลยูรัลกลุ่มแรกคือชาวเฟนนีในเจอร์มาเนีย และอีกสองเผ่าในสแกนดิเนเวีย ที่พูดภาษาในกลุ่มภาษาฟินโน-ยูกริก ในพุทธศตวรรษที่ 20 นักวิชาการชาวยุโรปได้กล่าวถึงความคล้ายคลึงกันของชื่อฮังกาเรีย และยูเกรียซึ่งเป็นชื่อของแหล่งที่อยู่ทางด้านตะวันออกของเทือกเขายูรัล ความเชื่อมโยงเหล่านี้ถูกสันนิษฐานแต่ไม่ได้มาจากหลักฐานทางภาษาศาสตร์ ใน พ.ศ. 2214 นักวิชาการชาวสวีเดน Georg Stiernhielm ได้ศึกษาความคล้ายคลึงของภาษาแลบบ์ ภาษาเอสโตเนีย และภาษาฟินแลนด์ และความคล้ายคลึงของคำระหว่างภาษาฟินแลนด์กับภาษาฮังการี ในขณะที่นักวิชาการเยอรมัน Martin Vogel ได้ศึกษาความสัมพันธ์ระหว่างภาษาฟินแลนด์ ภาษาแลบบ์ และภาษาฮังการี กรอบการศึกษาของนักวิชาการทั้งสองคนนี้ได้เป็นกรอบสำหรับการจัดจำแนกกลุ่มภาษาฟินโน-ยูกริก ใน พ.ศ. 2260 นักวิชาการชาวสวีเดน Olof Rudbeck ได้เสนอความเชื่อมโยงระหว่างภาษาฟินแลนด์กับภาษาฮังการี และนักวิชาการชาวเยอรมัน Johann Georg von Eckhart ได้เสนอความสัมพันธ์ภายในกลุ่มภาษาซาโมเยดิกเป็นครั้งแรก
ต่อมา ใน พ.ศ. 2313 คำว่ากลุ่มภาษาฟินโน-ยูกริกเป็นที่รู้จัก แต่ยังไม่ได้รับการยอมรับอย่างกว้างขวางโดยที่นักวิชาการชาวฮังการีสนใจทฤษฎีนี้และพยายามหาความเชื่อมโยงกับชาวเติร์กและความสัมพันธ์ระหว่างภาษาฮังการีกับภาษาแลบบ์ ต่อมา ใน พ.ศ. 2342 นักวิชาการชาวฮังการี Sámuel Gyarmathi ได้เสนองานที่สมบูรณ์เกี่ยวกับกลุ่มภาษาฟินโน-ยูกริก การศึกษาเกี่ยวกับภาษาในกลุ่มนี้ตั้งแต่พุทธศตวรรษที่ 24 เป็นต้นมา มีการศึกษาในประเทศฮังการีเป็นหลัก
ลักษณะเชิงโครงสร้าง.
ภาษาในกลุ่มนี้ทั้งหมดมีลักษณะร่วมกันทางด้านคำศัพท์พื้นฐานที่คาดว่ามีจุดกำเนิดจากภาษาฟินโน-ยูกริกดั้งเดิม ส่วนใหญ่เป็นคำศัพท์เกี่ยวกับความสัมพันธ์ระหว่างมนุษย์และร่างกาย การตกปลา การล่าสัตว์ การกินเนื้อสัตว์ พืชที่เป็นอาหาร เป็นต้น ภาษาในกลุ่มนี้เป็นรูปคำติดต่อ มีลักษณะของการผันคำโดยการเติมปัจจัย ไม่มีการกำหนดเพศทางไวยากรณ์ เช่น ไม่แยกสรรพนามบุรุษที่สามระหว่าง he กับ she แบ่งเป็น 7 การก ใช้สรรพนามแสดงความเป็นเจ้าของน้อย และพัฒนาขึ้นภายหลัง
ความสัมพันธ์ระหว่างกลุ่มภาษาฟินโน-เปอร์มิกและกลุ่มภาษายูกริกยังมีการศึกษาน้อย และเชื่อว่าเป็นกลุ่มที่มีความห่างไกลกันมาก และมีนักวิชาการบางกลุ่มพยายามเพิ่มภาษาอื่น ๆ เข้ามาเพื่อให้จัดเป็นกลุ่มใหญ่ขึ้น
ชมพูนุช ปิยะภาณี หรือ เจน (เกิด; 4 มิถุนายน พ.ศ. 2525) เป็นอดีตนักแสดงหญิงชาวไทย
ชมพูนุช ปิยะภาณี (ชื่อเล่น เจน) เกิดวันที่ 4 มิถุนายน พ.ศ. 2525 ที่กรุงเทพฯ จบการศึกษาระดับปริญญาตรี มหาวิทยาลัยรามคำแหง คณะมนุษยศาสตร์ สื่อสารมวลชน สำเร็จการศึกษาระดับปริญญาโทคณะบริหารธุรกิจ เอกบริหารธุรกิจระหว่างประเทศ มหาวิทยาลัยศรีปทุม ด้วยเกรดเฉลี่ย 3 กว่า
เข้าสู่วงการบังเทิงตั้งแต่อายุ 18 ปี ช่วงที่เจนเข้าเรียน ปี 1 ที่มหาวิทยาลัยรังสิต มีคนชวนมาเทสต์งานโฆษณาแล้วก็ได้อยู่ในวงการบังเทิง หลังจากนั้นก็ได้ไปเทสต์ภาพยนตร์ ปอบ หวีด สยอง เมื่อปี 2544 จึงได้รับบทเป็น เกอร์ และก็มีผลงานภาพยนตร์เป็นจำนวนมากเช่น 999-9999 ต่อติดตาย , บุปผาราตรี ส่วนผลงานด้านละครโทรทัศน์ อาทิเช่น วัยระเริง ทางช่อง ไอทีวี, หักเหลี่ยมรัก, ฮอยอันฉันรักเธอ, เล่ห์รตี ฯลฯ
ห่างหายไปจากวงการบันเทิง เธอไปลงทุนทำธุรกิจเสื้อ-ผ้าขายส่งที่แพลตตินั่ม แต่ไม่ประสบความสำเร็จเท่าไหร่ เธอเลยขายกิจการต่อให้คนอื่น แฟนเจนก็เลยชวนไปช่วยทำธุรกิจขายรถยนต์ที่หาดใหญ่ ด้วยระยะทางมันไกลจากกรุงเทพฯ เลยไม่สะดวกที่จะทำงานในวงการบันเทิงต่อ
ปัจจุบันสมรสกับ ธิติ โกวิทยา ซึ่งคบหากันมานานถึง 5 ปี เมื่อวันที่ 21 กุมภาพันธ์ พ.ศ. 2556 ที่โรงแรมแกรนด์ ไฮแอท เอราวัณ
ปัจจุบันมีบุตรแล้ว 2 คน คนแรกบุตรชาย ชื่อน้องเกรท คนที่ 2 บุตรชาย
ผลงานโฆษณา.
[[หมวดหมู่:บุคคลจากกรุงเทพมหานคร]
[[หมวดหมู่:บุคคลจากคณะสื่อสารมวลชน มหาวิทยาลัยรามคำแหง‎]]
[[หมวดหมู่:บุคคลจากคณะบริหารธุรกิจ มหาวิทยาลัยศรีปทุม]]
[[หมวดหมู่:นักแสดงละครโทรทัศน์หญิงชาวไทย]]
[[หมวดหมู่:นักแสดงภาพยนตร์หญิงชาวไทย]]
[[หมวดหมู่:นักจัดรายการวิทยุชาวไทย]]
[[หมวดหมู่:วีเจ]]
[[หมวดหมู่:นักแสดงหญิงชาวไทยในศตวรรษที่ 20]]
กองทัพพันธมิตรประชาธิปไตยแห่งชาติเมียนมา
กองทัพพันธมิตรประชาธิปไตยแห่งชาติเมียนมา  ชื่อเดิมคือ พรรคประชาธิปไตยโกก้าง  เป็นกองทัพกบฏของชาวโกก้างทางตะวันออกเฉียงเหนือของพม่าที่ก่อตั้งตั้งแต่ พ.ศ. 2532. กองทัพนี้ได้ตกลงสงบศึกกับรัฐบาลทหารของพม่ามาราว 20 ปี ยัง เมาเลียงเป็นผู้นำคนปัจจุบัน
พื้นที่ในบริเวณนี้ถูกควบคุมด้วยขุนศึกต่าง ๆ ตั้งแต่ พ.ศ. 2503 กองทัพนี้จัดตั้งขึ้นเมื่อ 12 มีนาคม พ.ศ. 2532 หลังจากที่ผู้นำในท้องถิ่นของพรรคคอมมิวนิสต์พม่า โพน กยัน ชิน (Phone Kyar Shin) หรือเปง เจียเช็ง (Peng Jia Sheng) ได้แยกตัวออกมาจากพรรคและจัดตั้งกองทัพพันธมิตรประชาธิปไตยแห่งชาติเมียนมาขึ้น โดยร่วมมือกับพี่ชายของเขาคือเปง เจียฟู (Peng Jiafu) ทำให้กลายเป็นกองทัพใหม่ในโกก้าง มีกำลังพลราว 1,500 and 2,000 คน
กลุ่มกบฏกลุ่มนี้เป็นกลุ่มแรกที่ตกลงเจรจาสันติภาพกับทหารพม่า หลังสงบศึก พื้นที่นี้มีการเติบโตทางเศรษฐกิจซึ่งทั้งทางกองทัพและผู้นำทหารในท้องถิ่นได้แบ่งปันผลประโยชน์ร่วมกัน รวมทั้งเพิ่มการเก็บเกี่ยวฝิ่น ผลิตเฮโรอีน และผลิตเมแทมเฟตามีน กองทัพพันธมิตรประชาธิปไตยแห่งชาติเมียนมาควบคุมพื้นที่เพาะปลูกและสามารถควบคุมกลุ่มต่าง ๆ ในพื้นที่ได้อย่างมีประสิทธิภาพ
เหตุการณ์โกก้าง.
ในเดือนธันวาคม พ.ศ. 2552 กองทัพพันธมิตรประชาธิปไตยแห่งชาติเมียนมาเกี่ยวข้องในความขัดแย้งอย่างรุนแรงกับทหารพม่า ทำให้เกิดการสู้รบกันขึ้นเป็นครั้งแรกนับแต่ลงนามสงบศึกไปเมื่อ 20 ปีก่อน
รายพระนามพระมหากษัตริย์ซูลู
ซิมโฟนี (แก้ความกำกวม)
ซิมโฟนี หมายถึงรูปแบบในการบรรเลงดนตรี และอาจหมายถึง
กมลวรรณ ศรีวิไล เป็นนักแสดงชาวไทย
กมลวรรณ ศรีวิไล (ชื่อเดิม: วันวิสา ศรีวิไล) มีชื่อเล่นว่า "แอล" เกิดเมื่อวันจันทร์ ที่ 30 พฤษภาคม พ.ศ. 2531 เป็นบุตรสาวของนักแสดง กรุง ศรีวิไล และ พรรณวิภา ศรีวิไล ด้านการศึกษา เธอจบระดับมัธยมศึกษาตอนปลายจากโรงเรียนบดินทรเดชา (สิงห์ สิงหเสนี) ระดับปริญญาตรีจากคณะนิเทศศาสตร์ เอกการแสดง มหาวิทยาลัยกรุงเทพ
คลุกคลีอยู่กับวงการแสดงมาตั้งแต่เด็ก โดยตามพ่อเข้าไปในกองถ่าย มีผลงานการแสดงเรื่องแรกตั้งแต่อายุเพียง 6 ขวบ จากละครเรื่อง "ความรักสีดำ" ทางช่อง 5 โดยรับบทเป็นลูกของ ยุรนันท์ ภมรมนตรี และ จินตหรา สุขพัฒน์
พิพิธภัณฑ์สัตว์น้ำซูมิดะ
พิพิธภัณฑ์สัตว์น้ำซูมิดะ  เป็นพิพิธภัณฑ์สัตว์น้ำแห่งหนึ่งในประเทศญี่ปุ่น
พิพิธภัณฑ์สัตว์น้ำซูมิดะ ตั้งชื่อตามแม่น้ำซูมิดะ อันเป็นแม่น้ำสำคัญที่ไหลผ่านกรุงโตเกียว ซึ่งเป็นสถานที่ตั้ง พิพิธภัณฑ์สัตว์น้ำซูมิดะตั้งอยู่บนชั้นที่ 5 ของหอคอยโตเกียวสกายทรี ซึ่งเป็นหอคอยแห่งใหม่ของกรุงโตเกียว ที่มีความสูงถึง 634 เมตร นับเป็นสิ่งก่อสร้างที่สูงที่สุดในโลกรองมาจากอาคารเบิร์จคาลิฟา ซึ่งเป็นอาคารที่สูงที่สุดในโลก ที่ดูไบ
พิพิธภัณฑ์สัตว์น้ำซูมิดะ เป็นพิพิธภัณฑ์สัตว์น้ำขนาดเล็ก เปิดให้บริการเมื่อวันที่ 22 พฤษภาคม ค.ศ. 2012 พร้อมกับหอคอยโตเกียวสกายทรี เปิดให้บริการทุกวัน ตั้งแต่เวลา 09.00 น. - 21.00 น. อัตราเข้าชม ผู้ใหญ่คนละ 2,000 เยน เด็กคนละ 600-1,500 เยน
จากย่านอาซากูซะ ขึ้นรถไฟใต้ดินโตเกียว สายโทบุสกายทรี ลงสถานีโตเกียวสกายทรี หรือลงสถานีอาซากูซะแล้วเดินเท้าด้วยระยะเวลาประมาณ 20 นาที ไปตามริมแม่น้ำซูมิดะ
Sumida Aquarium
หงษ์
เนแอด
แนแอด  หรือเป็นที่รู้จักว่า Neptune III เป็นดาวบริวารชั้นในสุดของดาวเนปจูนตั้งชื่อตาม Naiads จากตำนานกรีก แนแอดถูกค้นพบในกลางเดือนกันยายน ปี ค.ศ. 1989 จากภาพถ่ายโดยยานวอยเอจเจอร์ 2 เป็นดาวบริวารดวงสุดท้ายที่ค้นพบขณะกำลังเฉียดผ่านดาวเนปจูน ตอนค้นพบมันถูกกำหนดให้ทีชื่อว่า "S/1989 N 6" การค้นพบได้มีการประกาศอย่างเป็นทางการในวันที่ 29 กันยายน ค.ศ. 1989 โดยสมาคมดาราศาสตร์สากล ใช้หนังสือเวียนหมายเลข 4867 แต่ก็มีคนพูดถึงว่า "25 ภาพใช้เวลาถ่ายมากกว่า 11 วัน" ดังนั้น จากวันที่ค้นพบคือช่วงก่อน 18 กันยายน เป็นได้รับชื่อในวันที่ 16 กันยายน ค.ศ. 1991
พระเจ้ามีชอน
พระเจ้าซันซาง
ดาวบริวารของดาวเนปจูน
ดาวเนปจูนมีดาวบริวารเป็นที่รู้จักกันทั้งหมดสิบสี่ดวงโดยดาวบริวารที่ใหญ่ที่สุดคือดาวบริวารไทรทัน, ค้นพบโดยวิลเลียม ลาสเซลล์ เมื่อ 10 ตุลาคม ค.ศ. 1846 เพียง 17 วันหลังจากการค้นพบดาวเนปจูน กว่าศตวรรษผ่านไปจึงมีการค้นพบดาวบริวารดวงที่สองมีชื่อเรียกว่านีเรียด ดาวบริวารของดาวเนปจูนเป็นชื่อของเทพแห่งน้ำในตำนานเทพเจ้ากรีก
ไทรทันถูกค้นพบโดยวิลเลียม ลาสเซลล์ เมื่อ ปี 1846 หลังจากที่ค้นพบดาวเนปจูนไปเพียง 17 วันเท่านั้น ต่อมา นีรีด ก็ถูกค้นพบโดยเจอราร์ด ไคเปอร์ใน ปี 1949 ดาวบริวารดวงที่สามซึ่งภายหลังให้ชื่อว่า ลาริสซา ได้ถูกค้นพบโดย แฮโรลด์ เจ. ไรต์เซมา, วิลเลียม บี. ฮับบาร์ด, แลร์รี่ เอ. เลบอฟสกี้ และ เดวิด เจ. โทเลน เมื่อวันที่ 24 พฤษภาคม 1981 เหล่านักดาราศาสตร์ได้ค้นพบดาวบริวารจากการสังเกตดาวฤกษ์ที่อยู่ใกล้ดาวเนปจูน ซึ่งคล้ายวงแหวนที่อยู่รอบดาวยูเรนัสที่จะค้นพบใน 4 ปีถัดมา วงแหวนในปัจจุบันทำให้ดาวฤกษ์ที่เคลื่อนเข้าใกล้ดาวเนปจูนมีแสงสว่างลดน้อยลงไปก่อนที่จะเคลื่อนเข้าใกล้ดาวเคราะห์ ความสว่างของดาวฤกษ์เหล่านั้นลดน้อยลงไปเป็นเวลาหลายวินาทีซึ่งหมายความว่าวัตถุที่ทำให้แสงสว่างของดาวฤกษ์ลดน้อยลงเป็นดาวบริวารมากกว่าที่จะเป็นวงแหวนของดาวเนปจูน
หลังจากนั้นก็ไม่มีการค้นพบดาวบริวารของดาวเนปจูนจนกระทั่งยานวอยเอจเจอร์ 2 ได้เคลื่อนเข้าใกล้ดาวเนปจูนในปี 1989 วอยเอจเจอร์ 2 ได้สำรวจบริเวณของลาริสซา แล้วก็ค้นพบดาวบริวารชั้นในอีก 5 ดวง ได้แก่ เนแอด, ทาแลสซา, ดิสพีนา, แกลาเทีย และ โพรเทียส ต่อมาในปี 2002 - 2003 ได้ใช้กล้องโทรทรรศน์ภาคพื้นดินขนาดใหญ่สำรวจดาวเนปจูนแล้วในที่สุดก็ค้นพบดาวบริวารชั้นนอกทั้ง 5 ดวง ได้แก่ แฮลิมีดี, เซโอ, เลโอเมเดีย, แซมาทีและ นีโซ ทำให้จำนวนดาวบริวารของดาวเนปจูนเป็น 13 ดวง
ในวันที่ 15 กรกฏาคม พ.ศ. 2556 ได้มีการค้นพบดาวบริวารดวงที่ 14 ซึ่งเคยปรากฏเมื่อปี พ.ศ. 2547 - 2551 ในภาพที่ถ่ายโดยกล้องโทรทรรศน์อวกาศฮับเบิล มันอยู่ในตำแหน่งระหว่าง ลาริสซาและโพรเทียสและคาดว่าจะมีเส้นผ่านศูนยืกลาง 16 -20 กิโลเมตร ซึ่งผู้ค้นพบคือ มาร์ค โชวอลเตอร์และคณะ และได้ให้ชื่อว่า S/2004 N 1
ไทรทันไม่ได้มีชื่อเป็นทางการมาจนกระทั่งศตวรรษที่ 20 ชื่อ " ไทรทัน " ได้ถูกเสนอโดย คามิลล์ แฟลมมาเรียน ในหนังสือ "Astronomie Populaire" ของเขาเมื่อปี 1880 but it did not come into common use until at least the 1930s. แต่ชื่อนี้ก็ไม่ได้รับการยอมรับให้ใช้ทั่วไปจนปี 1990 ในเวลานี้เหล่าดาวบริวารได้รู้จักในรูปแบบของ " ดาวเทียมของดาวเนปจูน " ส่วนดวงจันทร์ดวงอื่นตั้งชื่อตามตำนานเทพเจ้ากรีกและโรมัน โดยตั้งตามตำแหน่งของดาวบริวารของดาวเนปจูนกับเทพเจ้าแห่งท้องทะเล จากตำนานเทพเจ้ากรีกได้ตั้งชื่อตามลูกของโปเซดอน (ไทรทัน, โพรเทียส, ดิสพีนา, ทาแลสซา); ระดับชั้นของเทพเจ้าแห่งท้องทะเล (เนแอด, นีรีด) หรือ เจาะจงไปที่นีรีด (แฮลิมีดี, แกลาเทีย, นีโซ, เซโอ, เลโอเมเดีย, แซมาที)
ดาวบริวารของดาวเนปจูนได้ถูกแบ่งออกเป็น 2 ชนิด ได้แก่ ปกติและผิดปกติ ซึ่งกลุ่มเหล่านี้แบ่งตามวงโคจรตามเส้นศูนย์สูตรของดาวเนปจูน ในกลุ่มแรกคือ เหล่าดาวบริวารชั้นในทั้ง 7 ดวง ซึ่งมีวงโคจรที่ค่อนข้างจะเป็นระนาบเดียวกับเส้นศูนย์สูตรของดาวเนปจูนส่วนกลุ่มที่สอง คือ ดาวบริวารชั้นนอกทั้ง 6 ดวง ซึ่งมีวงโคจรที่ค่อนข้างจะแตกต่างจากเส้นศูนย์สูตรและจากดาวบริวารด้วยกันเอง บางดวงนั้นก็มีวงโคจรที่มีค่าความเอียงของวงโคจรสูง บางดวงก็มีค่าความเยื้องศูนย์กลางของวงโคจรสูง
ดาวบริวารปกติ.
ในรายชื่อดาวบริวารตามระยะทางจากดาวเนปจูน ดาวบริวารปกติมี 6 ดวง ได้แก่ เนแอด, ทาแลสซา,ดีสพีนา, แกลาเทีย, ลาริสซา, S/2004 N 1 และ โพรเทียส แนแอดเป็นดาวบริวารที่อยู่ใกล้ดาวเนปจูนที่สุด แต่ก็เป็นดาวบริวารที่เล็กที่สุดในดาวบริวารชั้นใน ส่วนดาวบริวารที่ใหญ่ที่สุดในดาวบริวารชั้นใน คือ โพรเทียส ดาวบริวารชั้นในค่อนข้างที่จะอยู่ใกล้วงแหวนของดาวเนปจูน ดาวบริวารชั้นในที่ใกล้ดาวเนปจูนที่สุดคือ เนแอดและทาแลสซา โคจรอยู่ระหว่าง วงแหวนกอลล์และเลอร์แวเรีย ดีสพีนาเป็นดาวบริวารที่คอยควบคุมให้วงแหวนเลอร์แวเรียเข้าที่ วงโคจรของมันอยู่ภายในวงแหวนนี้
ดาวบริวารถัดมา แกลาเทีย โคจรอยู่บริเวณวงแหวนอดัมส์ วงแหวนนี้แคบมาก มันกว้างเพียงแค่ 50 กิโลเมตร แรงโน้มถ่วงของแกลาเทียช่วยให้สสารในวงแหวนอดัมส์เข้าที่และเสียงสะท้อนต่างๆของอนุภาคของวงแหวนและตัวดาวบริวารแกลาทีอาจจะมีบทบาทสำคัญในการช่วยรักษาส่วนโค้งของวงแหวน
ดาวบริวารผิดปกติ.
ในรายชื่อดาวบริวารตามระยะทางจากดาวเนปจูน ดาวบริวารผิดปกติมี 7 ดวง ได้แก่ ไทรทัน นีรีด แฮลิมีดี เซโอ เลโอมีเดีย แซมาที นีโซ ดาวบริวารเหล่านี้มีวงโคจรค่อนข้างที่จะมีความเยื้องและความเอียงของวงโคจรสูงแล้วมีบางดวงที่โคจรสวนทางกับวงโคจรของโลก เช่น นีโซ
พระเจ้าโกกุกชอน
พระเจ้าซินแด
เจษฎา ชูเดช
เจษฎา ชูเดช (; เกิด 20 กุมภาพันธ์ พ.ศ. 2532) เป็นกองหน้าฟุตซอลชาวไทย ซึ่งมีผลงานโดดเด่นจากการทำประตูในการแข่งขันฟุตซอลลีก 2010 และปัจจุบันเป็นสมาชิกฟุตซอลทีมชาติไทย ซึ่งมีส่วนร่วมเข้าแข่งขันฟุตซอลชิงแชมป์โลก 2012 โดยเขาลงเล่นให้กับสโมสรฟุตซอลราชนาวีนานกว่า 12 ปี โดยก่อนการแข่งขันเขาเข้ารับการฝึกซ้อมที่ประเทศเนเธอร์แลนด์ และเคยเป็นนักฟุตบอลกองกลางสโมสรศุลกากรยูไนเต็ด ชุดคว้าแชมป์ไทยลีกดิวิชั่น 1
วันที่ 21 เมษายน พ.ศ. 2553 เจษฎาร่วมแข่งขันฟุตบอลมูลนิธิไทยคมเอฟเอคัพรอบแรกให้แก่ทีม พนง.หลักทรัพย์โกลเบล็ก โดยได้พบกับทีมลูกอีสาน การบินไทย ซึ่งเจษฎาเป็นผู้ทำคะแนนในสองประตูแรก และในเดือนสิงหาคมของปีเดียวกันนี้ เจษฎาเข้าแข่งขันให้แก่สโมสรฟุตซอลราชนาวีในรายการยูเอสเอ็มไทยแลนด์ฟุตซอลลีก 2010
รวมถึงในเดือนมกราคม พ.ศ. 2556 เจษฎาเข้าแข่งขันฟุตบอลนัดกระชับมิตรโดยได้พบกับทีมชาติอิตาลี โดยเจษฎาสามารถทำได้ 1 ประตู และในเดือนมีนาคมของปีเดียวกันนี้ เขาได้เข้าแข่งขันรายการไทยแลนด์ฟุตซอลพรีเมียร์ลีก 2012–13 อย่างไรก็ตาม ในเบื้องต้นมีรายงานว่าการแข่งขันฟุตซอลสโมสรชิงแชมป์เอเชียรอบคัดเลือกที่จะจัดขึ้นในเดือนเมษายน ทางสโมสรฟุตซอลราชนาวีจะไม่มีเจษฎา ชูเดช ซึ่งเป็นผู้เล่นหลักเข้าแข่งขัน
Tecoma stans
Podranea ricasoliana
พระเจ้าชาแด
Radermachera ignea
Campsis grandiflora
พระเจ้าโกกุกวอน
Saritaea magnifica
Jacaranda filicifolia
เพนกวินลาย
เพนกวินลาย  เป็นเพนกวินสกุลหนึ่ง ใช้ชื่อสกุลว่า "Spheniscus" (แปลว่า "รูปลิ่ม")
เพนกวินในสกุลนี้เป็นเพนกวินขนาดกลาง มีรูปร่างและลักษณะคล้ายคลึงกัน คือ มีลายพาดสีดำตรงหน้าอกบนพื้นลำสีขาว และมีจุดกลมดำเล็ก ๆ บนหน้าท้อง ซึ่งจุดนี้จะมีลักษณะแตกต่างกันออกไปเป็นอัตลักษณ์เฉพาะตัวเหมือนลายนิ้วมือของมนุษย์ ซึ่งจุดนี้อาจเป็นสีชมพู หรือขาวก็ได้ เป็นเพนกวินที่อาศัยอยู่ในเขตอบอุ่นของซีกโลกทางใต้ เช่น อเมริกาใต้, แอฟริกาใต้ หรือหมู่เกาะกาลาปากอส มีพฤติกรรมวางไข่บนพื้นดิน และเจริญเติบโตขึ้นในโพรงดิน
ในบางครั้ง เพนกวินสกุลนี้ยังมีชื่อเรียกอื่น เช่น "เพนกวินแจ็ค-แอส" เนื่องจากมีเสียงร้องเหมือนลา
ปัจจุบัน หลงเหลืออยู่ทั้งหมด 4 ชนิด ได้แก่
† ที่สูญพันธุ์ไปแล้วตั้งแต่ยุคก่อนประวัติศาสตร์
และในอดีตเคยมีชนิด "Spheniscus predemersus" รวมอยู่ด้วย แต่ปัจจุบันถูกจัดให้เป็นเพียงชนิดเดียวในสกุล "Inguza"
Crescentia cujete
Spheniscus
Banded penguin
Jack-ass penguin
Tabebuia aurea